Naim Qassem

Naim Qassem (kwa Kiarabu نعيم قاسم, alizaliwa Basta Tahta, Beirut, 1953) ni kiongozi wa kidini wa Washia wa Lebanoni ambaye pia ni mwanasiasa aliyehudumu katika nafasi ya Katibu mkuu wa Hezbollah tangia Oktoba 2024.

Maisha ya awali na elimu
Qassem alizaliwa katika familia ya Ki-Shia yenye asili ya Kfar Fila. Alikulia Beirut. Alisomea theolojia na mwalimu wake alikuwa  Ayatollah Mohammad Hussein Fadlallah. Alipata shahada ya kwanza ya kemia kwenye Chuo Kikuu cha Lebanoni.

Maisha ya kikazi
Qassem alikuwa mmoja wa waanzilishi wa Umoja wa Wanafunzi Waislamu wa Kilebanoni kwenye miaka ya 1970. Alijiunga na Vuguvugu la Amal wakati likiongozwa na Musa al-Sadr. Alijitenga na Amal mnamo 1979. Qassem alikuwa kiongozi wa Chama cha Wanazuoni wa Elimu ya Dini ya Kiislamu kuanzia  1974 hadi 1988. Pia alihudumu kama mshauri wa shule za al-Mustafa. Qassem alishiriki katika shughuli za uasisi wa Hezbollah, na mnamo mwaka 1991, akawa naibu Katibu Mkuu wa kundi hilo.

Ukatibu Mkuu wa Hezbollah
Kwa zaidi ya miaka 30, Naim Qassem amekuwa Naibu Katibu Mkuu wa Hezbollah na mmoja wa viongozi waliotambulika zaidi kwenye kundi hilo. Mnamo Oktoba 29 2024, Qassem anachukua nafasi ya kiongozi wa muda mrefu wa kundi hilo Hassan Nasrallah, ambaye aliuwawa na shambulio la anga la Israeli mjini Beirut mwezi Septemba. 

Qassem ni kiongozi pekee wa ngazi za juu aliyebaki nje ya orodha ya viongozi wa Hezbollah waliouawa na Israeli. Kuteuliwa kwake kunajiri wakati Hezbollah wako katika mapambano makali na Israeli. 

Uongozi mpya wa Hezbollah baada ya  Ayatollah Nasrallah ulitarajiwa umwendee Sheikh Hashem Safieddine, lakini siku ya tarehe 22 Oktoba 2024, iliwekwa bayana kuwa ameuwawa kwenye shambulio la anga la Israeli karibu wiki tatu nyuma.

Akijibu juu ya uteuzi huo wa Qassem kupitia mtandao wa kijamii, Waziri wa Ulinzi wa Israeli Yoav Gallant aliuelezea kuwa ni "uteuzi wa muda" na "si wa kudumu"https://www.bbc.com/news/articles/c89vx50g4l5ohttps://www.washingtonpost.com/world/2024/10/29/hezbollah-new-leader-naim-qassem/ 

Jamii:Shia
Jamii:wanasiasa wa Lebanoni